open-index/open-wikipedia-markdown huggingface dataset:
Jääkiekon C-sarjan maailmanmestaruuskilpailut 1998

**[[Jääkiekon C-sarjan maailmanmestaruuskilpailut]] 1998** pelattiin Unkarin Székesfehérvárissa ja Dunaújvarosissa 22. maaliskuuta - 28. maaliskuuta. Joukkueita oli mukana kahdeksan ja ne jaettiin kahteen lohkoon. 

## Alkulohkot

## Loppusarjat
### Ylempi loppusarja
Unkari nousi B-sarjaan. Kiina ja Etelä-Korea Kaukoidän karsintaan, jonka voittajalle paikka A-sarjassa ja kahdelle muulle C-sarjassa. Kolmas karsija on Japani. Espanja putosi D-sarjaan.

### Alempi loppusarja

## Katso myös
* Jääkiekko talviolympialaisissa 1998
* Jääkiekon maailmanmestaruuskilpailut 1998
* Jääkiekon B-sarjan maailmanmestaruuskilpailut 1998
* Jääkiekon D-sarjan maailmanmestaruuskilpailut 1998

## Lähteet
* http://hokej.snt.cz/ms/ms1998.html  
* IIHF.com − 1998 IIHF World Senior Championship Pool C
Dragan Umicevic

**Dragan Umicevic** (; s. 9. lokakuuta 1984 Dubica, Jugoslavia) on ruotsalainen uransa lopettanut jääkiekkoilija. Etniseltä taustaltaan Umicevic on Bosnian serbi. Dragan Umicevicin veli Dusan on ammatiltaan urheilujournalisti.

Umicevic aloitti uransa Södertäljen junioreissa, josta hän pääsi kaudella 2001–2002 pelaamaan ensimmäiset pelinsä Elitserienissä. Kolme ensimmäistä ottelua tuottivat yhden syöttöpisteen, ja Umicevic valittiin Ruotsin U18-joukkueeseen.

Vuonna  Edmonton Oilers  Umicevicin  NHL:ään kuudennella kierroksella numerolla 184. Hän pelasi myös myöhemmin Ruotsin U19-joukkueessa ja Venäjän superliigassa. Maaotteluita aikuisten tasolla Umicevicilla on kuusi kappaletta. Vuonna 2012 Umicevic ja Ässät solmivat sopimuksen, joka kattoi kymmenen ottelua, joista hän pelasi yhdeksän. Tämän jälkeen hän siirtyi Tapparaan loppukaudeksi.  Kaudeksi 2013–2014 Umicevic palasi Ässiin.

## Tilastot

## Lähteet
*

### Viitteet
Hemmilä

**Hemmilä** on muun muassa seuraavien suomalaisten henkilöiden sukunimi:

* Anna Hemmilä (s. 1999), pesäpalloilija
* Pertti Hemmilä (s. 1955), poliisi, Kokoomuksen ent. kansanedustaja
* Eino Hemmilä (1902–1969), toimittaja, pakinoitsija ja kirjailija
* Gustaf Hemmilä, *Gustaf Wilson* (1827–1905), amerikansuomalainen uudisraivaaja, sotilas ja liikemies
* Jari Hemmilä (s. 1959), juoksija.

## Katso myös
*Kalevi Hemilä, ministeri, pääjohtaja.
Ned Kelly (vuoden 2003 elokuva)

**Ned Kelly** on vuonna 2003 ensi-iltansa saanut Gregor Jordanin ohjaama draamaelokuva, joka kertoo australialaisesta lainsuojattomasta Ned Kellystä. Elokuvassa häntä esittää Heath Ledger. Elokuva perustuu Robert Drewen romaaniin *Our Sunshine* (1991). *Ned Kelly* on suosituimpia australialaisia lännenelokuvia.

## Lähteet
Jolanda di Maria Petris

**Jolanda Antonia Lucia di Maria Petris** (5. syyskuuta 1916 Pola, Italia – 7. helmikuuta 1987 Helsinki) oli italialaissyntyinen, Suomessa pitkään vaikuttanut ooppera- ja konserttilaulaja. Hänen oppilaitaan Sibelius-Akatemiassa ovat olleet muiden muassa Irma Urrila, Jaakko Ryhänen, Marit Sauramo, Pirkko Talola ja Peter Lindroos.

Hänelle myönnettiin valtion ylimääräinen taiteilijaeläke vuodesta 1985 alkaen.

## Lähteet
Jääkiekon B-sarjan maailmanmestaruuskilpailut 1998

**[[Jääkiekon B-sarjan maailmanmestaruuskilpailut]] 1998** pelattiin Slovenian Ljubljanassa ja Jesenicessä 15.−16. huhtikuuta. Joukkueita oli mukana kahdeksan, ja ne pelasivat kertaalleen toisiaan vastaan. 

## Tulokset

Norja nousi automaattisesti A-sarjaan vuoden 1999 kisojen isäntämaana. Ukraina, Slovenia ja Viro pääsivät karsintaan.

## Katso myös
* Jääkiekko talviolympialaisissa 1998
* Jääkiekon maailmanmestaruuskilpailut 1998
* Jääkiekon C-sarjan maailmanmestaruuskilpailut 1998
* Jääkiekon D-sarjan maailmanmestaruuskilpailut 1998

## Lähteet
* http://hokej.snt.cz/ms/ms1998.html  
* IIHF.com − 1998 IIHF World Senior Championship Pool B
Brady Quinn

**Brayden Tyler "Brady" Quinn** (s. 27. lokakuuta 1984, Dublin, Ohio) on entinen yhdysvaltalainen amerikkalaisen jalkapallon pelaaja, pelipaikaltaan pelinrakentaja.

## Ura
Ennen ammattilaisuraansa Quinn pelasi Notre Damen yliopiston joukkueessa, josta Cleveland Browns varasi hänet vuoden 2007 NFL:n varaustilaisuuden ensimmäisellä kierroksella. Hän ei onnistunut vakiinnuttamaan paikkaansa aloittajana NFL:ssä, vaan joutui tyytymään suurimmaksi osaksi varamiehen rooliin.

## Lähteet

## Aiheesta muualla
Knuutila (sukunimi)

**Knuutila** on muun muassa seuraavien suomalaisten henkilöiden sukunimi:

* Kaarle Knuutila (1868–1949), maanvuiljelijä, liikemies ja kansanedustaja, kunnallisneuvos
* Lauri Knuutila (1912–2000), kirkkoherra ja lääninrovasti
* Mikko Knuutila (1847–1923), maanviljelijä, valtiopäivämies ja kansanedustaja
* Niilo Ryhtä (ent. *Knuutila*, 1906–1995), poliitikko, ministeri ja maaherra
* Seija Happonen (o.s. *Knuutila*, 1935–2016), pesäpalloilija, liikunnanopettaja
* Vuokko Arni (o.s. *Knuutila*, myöh. *Svanström*, 1906–1972), radiotoimittaja, elokuvakäsikirjoittaja ja siviililentäjä

## Katso myös
* Knuuttila
Halosen uuni

**Halosen uuni** on luola, joka sijaitsee Säkkilänkylässä Halosenvaarassa, Kuusamossa. Se muodostaa käytävän, joka laajenee huonemaisesti, ja jossa pohjan kaltevuus kasvaa luolan takaosaa kohti. Luola on muodoltaan ontelo ja melkein pyöreä. Luola on yli 15 metriä pitkä, ja sen korkeus on keskiosissa noin kolme metriä. Luola on saanut nimensä maa-alueen omistajan mukaan.

## Lähteet
Viirun syntymäpäivä

**Viirun syntymäpäivä** (myös *Viiru ja Pesonen 2: Viirun syntymäpäivä* sekä *Viiru & Pesonen 2: Viirun syntymäpäivä*, ) on vuonna 1999 ensi-iltansa saanut Albert Hanan Kaminskin ohjaama saksalais-ruotsalainen animaatioelokuva, joka perustuu Sven Nordqvistin Viiru ja Pesonen -tarinoihin.

## Lähteet
Link Gaetz

**Link Gaetz** (s. 2. lokakuuta 1968) on kanadalainen entinen jääkiekkoilija, joka edusti NHL:ssä Minnesota North Starsia ja San Jose Sharksia. Ammattilaisurallaan Gaetzin rooliksi muodostui niin sanotun poliisin tehtävä, ja hänestä tulikin yksi lajin pelätyimmistä tappelijoista. Gaetz pelasi NHL:ssa kolmen kauden aikana 65 ottelua tehden niissä kahdeksan maalia ja 14 tehopistettä. Jäähyjä hän keräsi pelaamissaan otteluissa 412 minuuttia.

Edelleen tammikuussa 2022 Gaetzille oli tuomittu keskimäärin ottelua kohden enemmän jäähyminuutteja kuin kenellekään muulle pelaajalle, jos huomioon otetaan pelaajat, jotka ovat pelanneet yli 5 NHL-ottelua. Kaudella 1991–1992 pelaamissaan 48 ottelussa hänelle tuomittiin peräti 326 jäähyminuuttia. Gaetz on kanadansuomalainen äitinsä puolelta ja Gaetz kertonut rakastavansa Suomea ja käyneensä muutamaan otteeseen maassa. 

Gaetz ajautui seuroissaan usein kurinpidollisiin ja laillisiin ongelmiin osin alkoholiongelmasta juontuneen väkivaltaisen ja arvaamattoman käytöksensä vuoksi.

## Ura

### Varaus
Gaetz varattiin NHL-liigaan sen varaustilaisuuden toisella kierroksella ensisijaisesti korkealuokkaisina pidettyjen pelillisten taitojensa takia. Minnesota North Stars valitsi Gaetzin koko varaustilaisuuden 40. pelaajana. Gaetz saapui varaustilaisuuteen molemmat silmät mustina, oltuaan edellisenä yönä baaritappelussa.

### NHL-uran päätös
Viimeiset NHL-ottelunsa Gaetz pelasi San Jose Sharksin paidassa kuitenkin jo kaudella 1991–1992, ura huipputasolla päättyi vakavaan loukkaantumiseen auto-onnettomuudessa ja aivovammaan huhtikuussa 1992. Kuntouduttuaan osittain hän pelasi jo seuraavalla kaudella yhteensä viisi ottelua IHL ja ECHL -sarjoissa. Kauden 1993–1994 alla Sharks kauppasi hänen pelaajaoikeutensa Edmonton Oilersille varausvuoroa vastaan. Edmontonin organisaatiossa Gaetz pelasi 21 ottelua AHL-farmiseura Cape Breton Oilersissa. Tämän jälkeen hän pelasi useiden vuosien ajan alati vaihtuvissa alasarjoissa, siirtyen välillä myös Meksikoon.

Kaudelle 2001–2002 Gaetz liittyi QSPHL-liigan Riviere-du-Loup Promutuel joukkueen mukaan ja pelasi 35 ottelua. Seuraavan kauden Gaetz jakoi niin ikään QSPHL:n Granbyn ja Saguenayn joukkueiden kesken. Kaudella 2003–2004 Gaetz pelasi 32 ottelua kolmessa eri seurassa.

Kauden 2004–2005 Gaetz jatkoi uuden nimen Ligue Nord-Américaine de Hockey ottaneessa liigassa Thetford Mines Prolabin joukkueessa. Kauden saldo oli 2 syöttöpistettä ja 117 jäähyminuuttia 22 otteluun.

Gaetz päätti uransa vuonna 2007 North Peace Hockey Leaguessa.

## Lähteet
Viiru ja Pesonen (elokuva)

**Viiru ja Pesonen** (*Pettson och Findus - Kattonauten*) on vuonna 2000 ensi-iltansa saanut Albert Hanan Kaminskin ohjaama animaatioelokuva. Se perustuu Sven Nordqvistin Viiru ja Pesonen -tarinoihin.

## Juoni
Viiru ja Pesonen kirjoittavat kirjeen kuninkaalle. Vastausta odotellessa heidän luonaan vierailee tiikereitä, hirviä ja unohtuneita sukulaisia.

## Lähteet
The Woodsman

**The Woodsman** (*The Woodsman*) on vuonna 2004 ensi-iltansa saanut Nicole Kassellin ohjaama draamaelokuva Steven Fechterin näytelmän pohjalta. Siinä Kevin Bacon esittää vankilasta vapautunutta lasten hyväksikäyttäjää, jonka on totuteltava uuteen elämään.

## Arvioita
*Turun Sanomien* Tapani Maskula piti Kevin Baconin roolityötä niin hyvänä, että sen olisi pitänyt kilpailla Oscarista. Hän kehui myös Nicole Kassellin esikoisohjausta mustavalkoisen yksinkertaistamisen välttämisestä.

*Helsingin Sanomissa* Anu Silfverberg kirjoitti Woodsmanin eroavan harvoista muista samanaiheisista elokuvista siinä, että pedofiilin mieli on elokuvan varsinainen aihe, ei vain juonta tai tyylilajia motivoiva asia. Kassell ei tee päähenkilöstä sen kummemmin demonia, uhria kuin sankariakaan, mikä saa katsojan tuntemaan tätä kohtaan sympatiaa ja toivoa, jopa samastumista, mutta myös vihaa ja kauhua. ”Näiden summana elokuvan päällimmäinen tunne on outo toiveikkuuden värittämä pessimismi, ymmärrys vailla hyväksyntää.”

## Lähteet
Jää (kirja)

**Jää** () on Ulla-Lena Lundbergin vuonna 2012 julkaistu romaani. Romaanin tarina kertoo nuoren papin perheestä, joka alkaa rakentaa elämäänsä sotien jälkeen pienessä saaristoseurakunnassa.

*Jää* sai vuoden 2012 Finlandia-palkinnon. Palkinnon saajan valitsi presidentti Tarja Halonen. Romaani nousi myös myyntimenestykseksi: ruotsin- ja suomenkielistä laitosta on myyty yhteensä noin 150 000 kappaletta. Vuonna 2023 Kirjasäätiön järjestämässä yleisöäänestyksessä *Jää* valittiin kaikkien aikojen Finlandia-voittajaksi.

Romaanin pohjalta sävelletty ooppera sai ensi-iltansa Suomen Kansallisoopperassa tammikuussa 2019. Libreton on laatinut Juhani Koivisto, ja musiikin on säveltänyt Jaakko Kuusisto.

## Lähteet
Inês de Castro

**Inês de Castro** (1329–1355) oli 1300-luvun puolivälissä Portugalin kruununprinssin, myöhemmän kuningas Pietari I:n rakastettu. Syntyjään hän oli puoliksi Kastilian, puoliksi Portugalin ylhäisösukuja. Hän saapui Portugaliin serkkunsa, Kastilian prinsessa Constanzan hovinaisena, kun Constanza meni naimisiin Portugalin kruununprinssin kanssa. Prinssi rakastui kauniiseen hovineitoon. Pedron isä kuningas Alfonso IV lähetytti Inêsin takaisin Kastiliaan, mutta Pedro ei unohtanut tätä. Kuningatar Constanza kuoli pian kolmannen lapsensa syntymän jälkeen vuonna 1345, ja Pedro haetutti Inêsin takaisin Portugaliin.

Vuonna 1355 Pedron isä kuningas Alfonso IV määräsi Inêsin surmattavaksi. Kuninkaaksi noustuaan Pietari rakennutti hautamuistomerkin Inêsille ja itselleen. Monumentti sijaitsee Keski-Portugalissa Alcobaçan luostarissa.

James MacMillan on säveltänyt kaksinäytöksisen oopperan *Inés de Castro* (1991–1995).

## Lähteet

## Aiheesta muualla

*  Espanjalainen elokuva vuodelta 1944
Blut & Eisen Productions

**Blut & Eisen Productions** on saksalainen itsenäinen levy-yhtiö, jota johtaa Torsten Hollstein. Se on levy-yhtiön World Terror Committeen alamerkki.

## Yhtyeitä
* Azaghal
* Horna
* Kadotus
Purppuravirrat

**Purppuravirrat** (*Les Rivières pourpres*) on vuonna 2000 ensi-iltansa saanut Mathieu Kassovitzin ohjaama psykologinen jännityselokuva. Jean-Christophe Grangén ja ohjaajan tekemä käsikirjoitus perustuu Grangén romaaniin.

## Roolit

## Lähteet
Nesher

**Nesher** () on kaupunki Israelin Haifan hallintoalueella Haifan kaupungin vieressä. Sen asukasluku oli vuoden 2018 lopussa 23&nbsp;983.

## Maantiede

Nesher sijaitsee Israelin pohjoisosassa noin kuusi kilometriä Haifan kaupungista kaakkoon.

## Historia

Nesher perustettiin vuonna 1925 asuinpaikaksi Nesherin sementtitehtaan työntekijöille. Paikka käsitti jonkin aikaa lähinnä pieniä puutaloja. Israelin itsenäisyyssodan aikana vuonna 1948 Israelin asevoimat valtasivat kaksi läheistä arabien asuttamaa kylää, joiden asukkaat pakenivat. Hylättyjen kylien alueet liitettiin myöhemmin Nesheriin. Sittemmin Nesher on kasvanut etenkin monien haifalaisten tai Haifassa työllistyneiden muuttaessa kaupunkiin. Oma kaupunkinsa Nesheristä tuli vuonna 1995.

## Väestö
Nesherin asukasluku oli vuoden 2018 lopussa 23&nbsp;983. Vuonna 2002 vastaava lukema oli 20&nbsp;900, vuonna 1968 9&nbsp;450 ja vuonna 1948 noin 1&nbsp;500.

## Lähteet

## Aiheesta muualla
Valkoinen sulka (elokuva)

**Valkoinen sulka** (*The Four Feathers*) on vuonna 2002 ensi-iltansa saanut Shekhar Kapurin ohjaama elokuva. Se kertoo brittiläisen armeijan operaatioista Sudanissa 1884–1885 ja erään nuoren sotilaan syyttämisestä pelkuruudesta. Tarina perustuu A. E. W. Masonin monesti aiemminkin filmatisoituun romaaniin vuodelta 1902. Pääosaa esittää Heath Ledger.

## Katso myös
* Valkoinen sulka

## Lähteet
Caroline Knapp

**Caroline Knapp** (k. 4. kesäkuuta 2002) oli yhdysvaltalainen toimittaja ja kirjailija. Hän käsitteli teoksessaan *Drinking: A Love Story* (1996) omaa alkoholiongelmaansa ja taisteluaan sen voittamiseksi. Lisäksi Knapp muun muassa julkaisi teoksen *Pack of Two: The Intricate Bond Between People and Dogs* (1998) ja toimi *[[The Phoenix|The Boston Phoenixin]]* kolumnistina. Hän oli valmistunut Brownin yliopistosta.

Knapp kärsi myös anoreksiasta. Hän kuoli 42-vuotiaana Cambridgessa, Massachusettsissa sairastettuaan keuhkosyöpää. Hän oli sairautensa aikana avioitunut Mark Morellin kanssa.

## Lähteet
Grumman F9F Panther

**Grumman F9F Panther** oli ensimmäinen Grummanin valmistama laivaston suihkuhävittäjä, jonka ensilento lennettiin 21. marraskuuta 1947 Siitä kehitettiin nuolisiipinen F-9 Cougar.

Kone osallistui Korean sotaan ja niillä lennettiin noin 78&nbsp;000 taistelulentoa.

Konetyypin ensimmäinen ilmavoitto oli Jak-9:n pudotus 3. kesäkuuta 1950.

## Lähteet
*Crosby, Francis: *Modern Fighter Aircraft*, Southwater Books/Anness Publishing, 2004, London England (s. 64) 

### Viitteet

## Aiheesta muualla

*http://www.aviation-history.com/grumman/f9f.html
*http://www.warbirdalley.com/f9f.htm
*http://aircraft-list.com/db/Grumman_F9F_Panther/72/  
*Airvectors: The Grumman F9F Panther / Cougar
*F9F Panther 
*Flight Journal: Grumman Panther
Henry Lee Lucas – sarjamurhaaja

**Henry Lee Lucas – sarjamurhaaja** (*Henry: Portrait of a Serial Killer*) on vuonna 1986 ensi-iltansa saanut psykologinen kauhu- ja rikoselokuva, jonka ohjasi John McNaughton. Elokuva kertoo sattumanvaraisesti tappavasta sarjamurhaajasta Henrystä, jota esittää Michael Rooker. Henryn ja Otiksen hahmot perustuvat väljästi oikeisiin sarjamurhaajaajiin Henry Lee Lucas ja Ottis Toole.

Elokuva kuvattiin 16 mm filmille alle kuukaudessa 110&nbsp;000 dollarin budjetilla.

Belgialaisen psykiatrin Samuel Leistedtin tutkimusryhmä kartoitti elokuvia sen perusteella, missä on onnistunein psykopaattisen hahmon kuvaus. Kolme onnistuneinta olivat: Anton Chigurh elokuvassa *[[Menetetty maa]]*, Hans Beckert elokuvassa *[[M – kaupunki etsii murhaajaa]]* ja Henry elokuvassa *Henry Lee Lucas – sarjamurhaaja*.

## Näyttelijät

## Kohtelu Suomessa

Valtion elokuvatarkastamo asetti ennakkotarkastuksessa 2.4.1992 elokuvalle raaistavana ikärajan KK (Kokonaan kielletty). Luokitus esti laillisen esittämisen ja levittämisen Suomessa. Uusintatarkastuksessa kesäkuussa lähes kolmella minuutilla leikattu elokuva sai tarkastamolta ikärajan K18, joten elokuvaa sai siten  esittää elokuvateatterissa.  Videolain voimassa ollessa filmiä ei kuitenkaan saanut myydä tai vuokrata videokaseteilla.

## Lähteet

## Aiheesta muualla
* 
*
Larry Dunn

**Larry Dunn**, alk. **Lawrence Dunhill** (s. 19. kesäkuuta 1953 Denver, Colorado) on yhdysvaltalainen kosketinsoittaja. Hän soitti Earth, Wind & Fire -yhtyeessä vuodesta 1972 vuoteen 1983 ja aloitti 1990-luvulla oman soolouransa. Dunn on valittu Earth, Wind & Firen jäsenenä Rock and Roll Hall of Fameen ja Songwriters Hall of Fameen.

Dunn soitti Earth, Wind & Firessä eri kosketinsoittimia, mukaan lukien pianoa, urkuja, klavinettia ja syntetisaattoria. Hän oli mukana säveltämässä monia yhtyeen hiteistä, mukaan lukien Grammy Hall of Fame -palkittua kappaletta ”Shining Star” vuoden 1975 albumilta *[[That’s the Way of the World]]*.

Dunn omistaa Source Productions -nimisen tuotantoyhtiön, jonka kautta hän on tuottanut muun muassa mainos- ja elokuvamusiikkia.

## Diskografia
### Earth, Wind & Fire
:*Ks. [[Earth, Wind & Fire#Diskografia|Earth, Wind & Firen diskografia]].*

### Sooloartistina
**[[Lover’s Silhouette: The Fire]]* (1992)
**N2 the Journey* (2011)

## Lähteet

## Aiheesta muualla
*Viralliset sivut
John Kander

**John Harold Kander** (s. 18. maaliskuuta 1927 Kansas City, Missouri) on yhdysvaltalainen säveltäjä. Hänet tunnetaan ennen kaikkea pitkästä yhteistyöstään Broadwaylla sanoittaja Fred Ebbin kanssa. Kanderin ja Ebbin tunnetuimpiin näytelmiin kuuluvat *[[Cabaret (musikaali)|Cabaret]]*, *[[Woman of the Year]]* ja *[[Chicago (musikaali)|Chicago]]*. Hän sävelsi tunnuskappaleen ”New York, New York” Martin Scorsesen ohjaamaan samannimiseen elokuvaan.

## Elämä ja ura
Kander opiskeli musiikkia Columbian yliopistossa New Yorkissa. Broadway-uransa hän aloitti 1950-luvun jälkipuoliskolla harjoituspianistina ja sovittajana. Hän toimi kapellimestarina ja kuoronjohtajana Rhode Islandilla sijaitsevassa Warwick Musical Theatressa. Hänen ensimmäinen itse säveltämänsä näytelmä oli James ja William Goldmanin kanssa yhteistyössä tehty *A Family Affair* vuonna 1962.

Kander tutustui vuonna 1964 sanoittaja Fred Ebbiin, josta tuli hänen uransa merkittävin musiikillinen yhteistyökumppani. Heidän ensimenestyksensä oli Barbra Streisandin tunnetuksi tekemä kappale ”My Coloring Book”. Kander ja Ebb tekivät yhdessä kokonaisen teatterimusikaalin *Golden Gate*, mutta näytelmää ei koskaan otettu tuotantoon. Liza Minnelli näytteli heidän ensimmäisessä näyttämölle asti päätyneessä musikaalissaan *Flora, the Red Menace*.

Vuonna 1966 sai ensi-iltansa *[[Cabaret (musikaali)|Cabaret]]*, joka oli Kanderin ja Ebbin musikaaliversio John Van Drutenin näytelmästä *I Am a Camera*. Näytelmä palkittiin seitsemällä Tonylla ja siitä tehtiin vuonna 1972 elokuvaversio (myös nimeltään *[[Cabaret (elokuva)|Cabaret]]*). Liza Minnelli voitti parhaan naisnäyttelijän Oscarin roolistaan elokuvassa.

Vuoden 1975 musikaali *[[Chicago (musikaali)|Chicago]]* ei saavuttanut aluksi suurta suosiota. Vuonna 1996 se otettiin uudelleen ohjelmistoon ja sitä on esitetty Broadwaylla siitä lähtien, mikä tekee *Chicagosta* Broadwayn historian kolmanneksi pisimpään esitetyn näytelmän. Musikaalin pohjalta tehtiin vuonna 2002 elokuva *[[Chicago (elokuva)|Chicago]]*, jonka pääosia esittivät Renée Zellweger, Catherine Zeta-Jones ja Richard Gere. Musikaalielokuvalle harvinaisena saavutuksena elokuva palkittiin parhaan elokuvan Oscarilla.

Kander ja Ebb tekivät musiikin Martin Scorsesen elokuvaan *[[New York, New York]]*. Elokuvan menestyneimmäksi kappaleeksi tuli Liza Minnellin laulama ”New York, New York”, josta Frank Sinatra teki hitin vuoden 1980 nauhoituksellaan. Vuonna 1981 Kanderin ja Ebbin Broadway-musikaali *[[Woman of the Year]]* palkittiin viidellä Tony-palkinnolla. Kander teki uransa jälkipuoliskolla musiikkia lukuisiin elokuviin, mukaan lukien *[[Kramer vastaan Kramer]]* (1979), *[[Yön hiljaisuudessa]]* (1982) ja *[[Tilaa sydämessä]]* (1984).

Fred Ebb kuoli vuonna 2004. Hänellä ja Kanderilla oli yhä kesken useita teatteriprojekteja, mukaan lukien musikaalit *Curtains*, *The Visit* ja *All About Us*.

## Lähteet
Suomalainen Pursiseura

**Suomalainen Pursiseura** eli SPS perustettiin 1913, kesäkuun 28. päivänä 1913. Seuran ensimmäinen satama oli Helsingin Nihtisaaressa. Nihtisaaresta SPS joutui muuttamaan Sompasaaren rakentamisen tieltä vuonna 1961. SPS:n muuttaessa Merisataman Sirpalesaareen käyttökelpoisia rakennuksia olivat vain telakkarata ja iso venevaja, joka tosin vapautui Helsingin satamalaitoksen hallinnasta vasta vuonna 1963, jolloin myös SPS:n seura- ja toimistorakennukset valmistuivat. Arkkitehtina toimi seuran pitkäaikainen jäsen Esko Lehesmaa. Aallonmurtaja rakennettiin Nihtisaaresta louhituista kivistä, jotka Sompasaaren alueen räjäytystöiden edetessä kuljetettiin vähitellen Sirpalesaareen. Työt saatiin valmiiksi vuonna 1967. Vuonna 2012 seuralla on vajaat 500 jäsentä.
Seuran itäisellä naapurisaarella eli Liuskasaarella toimii pursiseura Helsingfors Segelsällskap.

## Menestyviä purjehtijoita
SPS oli kaupungin ensimmäinen suomenkielinen pursiseura. Vuosien mittaan Suomalaisesta Pursiseurasta muodostui harvojen, mutta hyvin menestyneiden kilpapurjehtijoiden seura. Erityisesti 1920-luku oli SPS:läisten kilpapurjehtijoiden kulta-aikaa. Vuoden 1928 suurimmaksi saavutukseksi on ilman muuta luettava Bertel "Ruma" Bromanin pronssimitali jollaluokassa Amsterdamin olympialaisissa. Broman oli aiemmin ollut HSSn jäsen, mutta liittyi Suomalaiseen Pursiseuraan pian sen perustamisen jälkeen. Tavallisesti hän kilpaili kotivesillä jollaa suuremmilla veneillä. Viime aikoina SPS:n purjehtijoista menestynein on ollut Thomas Johanson joka saavutti olympiavoiton 49er-luokassa vuonna 2000, hänen laserluokan EM:nsä vuonna 1991 ja 1992 sekä saman luokan MM vuonna 1993.

## SPS:n kommodorit

## Lähteet

## Aiheesta muualla
* SPSn kotisivut
* www.facebook.com/pages/SPS-Suomalainen-Pursiseura/288486257902017
* Yrjö Kaukiainen - Esko Lehesmaa - Pirkko Leino-Kaukiainen: Suomalainen Pursiseura 1913-1988.
Tawadros II

**Tawadros II** (kopt. Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, , syntymänimeltään **Wagih Sobhi Baki Soliman**, ; 4. marraskuuta 1952 Al-Mansura) on 118. Aleksandrian paavi eli Aleksandrian koptilais-ortodoksinen kirkon johtaja. Hänet valittiin tehtäväänsä marraskuussa 2012 aikaisemmin samana vuonna kuolleen Shenouda III:n seuraajaksi.

## Varhainen elämä
Soliman syntyi vuonna 1952 Al-Mansurassa koptilaiseen perheeseen, joka oli uskossa. Solimanin perheeseen kuului kolme sisarta, joista yksi kuoli nuorena. Perheessään on ollut pappeja myös ennen häntä. Solimanin isä työskenteli insinöörinä, ja perhe muutti pariin otteeseen.

Soliman päätyi kuitenkin opiskelemaan farmaasiaa Aleksandrian yliopistoon, josta hän valmistui kandidaatiksi vuonna 1975. Tämän jälkeen hän alkoi työskennellä Egyptin terveysministöriön alaisessa lääketehtaassa ja yleni lopulta esimiesasemaan. Ura farmasia-alalla kesti yhteensä 10 vuotta, 10 kuukautta ja 10 päivää. Tuona aikana hän alkoi myös opiskella teologiaa valmistuen kandidaatiksi vuonna 1983.

## Ura pappina
Soliman alkoi elää Wadi El Natrunissa sijaitsevassa munkkiluostarissa vuonna 1986. Munkiksi hänet vihittiin 31. heinäkuuta 1988. Tuolloin hän myös otti nimekseen Tawadros (joka on koptinkielinen versio nimestä Theodore).

Papiksi Tawadros nimitettiin vuonna 1990. Hänet nimitettiin Al-Buhairan hiippakunnan piispaksi vuonna 1997. Piispana Tawadros alkoi keskittyä erityisesti lasten ja nuorten parissa tehtävään kirkolliseen työhön.

Egyptin vuoden 2011 vallankumouksen jälkimainingeissa Tawadros ilmaisi vastustavansa ehdotusta Egyptin uudesta perustuslaista, jossa islamilainen šaria-laki julistettaisiin Egyptin hallinnon ohjaavaksi nuoraksi. 

## Koptilaisen kirkon paavi
Paaviksi Tawadros valittiin 4. päivänä marraskuuta 2012. Ehdokkaita oli yhteensä kolme ja valinta suoritettiin arpomalla. Ehdokkaiden nimet oli kirjoitettu paperilapuille, joista arpojana toiminut poika valitsi silmät sidottuina yhden. Tawadroksen lisäksi paavinvaalissa ehdolla olivat Kairon piispa Rafael ja munkki Rafael Ava Mina, joka oli paavi Kyrillos VI oppilas. Vaalipäivä oli myös Tawadroksen 60-syntymäpäivä.

Paavin tehtävään vihkiminen tapahtui 18. marraskuuta. Virkaanastujaisiin osallistui kirkollisia ja maallisia arvovieraita niin Egyptistä kuin ulkomailtakin.

Maaliskuussa 2013 Tawadros tapasi paavi Franciscuksen Roomassa. Tapaaminen oli siinä mielessä poikkeuksellinen, että molemmat olivat vasta hiljattain nousseet kirkkojensa johtajiksi ja kyseessä oli toinen kerta 1500 vuoden aikana, kun kaksi paavia ovat tavanneet toisensa Italiassa. 

Heinäkuussa 2013 Tawadros ilmoitti myös vastustavansa presidentti Hosni Mubarakia ja kannattavansa Adli Mansurin johtamaa väliaikaishallitusta. Hän on kuitenkin painottanut, ettei kirkko ole poliittinen puolue, vaan sen rooli on ensisijaisesti hengellinen ja sosiaalinen.

Tawadros vieraili Suomessa vuonna 2014 ja tapasi tuolloin muun muassa presidentti Sauli Niinistön. 

## Lähteet
Grumman F-9 Cougar

**Grumman F-9 Cougar** on Grummanin valmistama laivaston suihkuhävittäjä. Nuolisiipinen Cougar kehitettiin suorasiipisestä F9F Pantherista. Konetyypin ensilento lennettiin 20. syyskuuta 1951. Viimeiset F9F-8T / TF-9J -harjoitushävittäjät palvelivat vuoteen 1974 saakka.

F9F-8 -mallin aseistukseksi tuli heinäkuusta 1956 lähtien neljä AIM-9 Sidewinder -ilmasta ilmaan ohjusta. Muu aseistus käsitti neljä 20&nbsp;mm konetykkiä, sekä 908&nbsp;kg raketteja taikka pommeja.

F-9 Cougar kykeni ylittämään äänen nopeuden loivassa syöksyssä. Sen huippunopeus vaakalennossa oli 1&nbsp;041&nbsp;km/h ja lakikorkeus 15&nbsp;240 metriä.

## Lähteet

*Crosby, Francis: Modern Fighter Aircraft, Southwater Books/Anness Publishing, 2004, London England (s. 63) 

## Aiheesta muualla
*Military Factory: Grumman F9F Cougar 
*Avionslegendaires: Grumman F-9 Cougar, la version à aile en flèche du Panther 
*Grumman F9F-6P Cougar
XL (yhtye)

**XL** on suomalainen jazzyhtye. Vuonna 1992 perustettu yhtye lopetti aktiivisen toimintansa vuonna 2004. XL palasi jälleen konserttilavoille 2012 perustamisensa 20-vuotisjuhlan kunniaksi. Samalla julkaistiin myös yhtyeen kokoelmalevy.

XL on tehnyt yhteistyötä useiden merkittävien koti- ja ulkomaisten muusikoiden kanssa. Sen kanssa ovat esiintyneet muun muassa Pekka Pohjola, Michael Brecker, Marzi Nyman ja Jukka Perko.

## Jäsenet
*Arttu Takalo – vibrafoni
*Jarmo Saari – kitara
*Tuure Koski – basso
*Tomi Salesvuo – rummut
*DJ Bunuel – dj

## Diskografia
*
* 
*
*
*
*
*

## Lähteet
*XL-yhtyeen kotisivut
Grumman F-11 Tiger

**Grumman F-11 Tiger** on Grummanin valmistama yhdysvaltalainen laivaston suihkuhävittäjä. Nuolisiipinen Tiger oli Grummanin ensimmäinen yliäänihävittäjä. Konetyypin ensilento lennettiin 30. heinäkuuta 1954. Se oli lentotukialuskäytössä vain neljä vuotta, vuodesta 1957 vuoteen 1961, jolloin Vought F8U Crusader syrjäytti sen. F-11 kuitenkin säilyi käytössä harjoitushävittäjänä vuoteen 1967, ja taitolentoryhmä Blue Angelsin koneena vuoteen 1968.

Tigerin voimanlähteenä oli palveluskäytössä epäluotettavaksi osoittautunut brittiläisen Armstrong Siddeley Sapphiren lisenssiversio Wright J65-W-18.

## Tekniset tiedot

## Lähteet

## Kirjallisuutta
*Crosby, Francis: Modern Fighter Aircraft, Southwater Books/Anness Publishing, 2004, London England (s. 65) 

## Aiheesta muualla

*Avionslegendaires: Grumman F-11 Tiger, le félin des Blue Angels
*Militaryfactory: Grumman F11F / F-11 Tiger Carrier-Borne High Performance Fighter
*http://www.combatairmuseum.org/aircraft/grummanf11f.html
*http://www.blueangels.org/Aircraft/Stick/F11/Stickm4.htm#grissom
*http://www.aerofiles.com/tiger-tail.html
Aukštaitijan kansallispuisto

**Aukštaitijan kansallispuisto** on Liettuan vanhin kansallispuisto. Se perustettiin jo Neuvostoliiton aikana nimellä *Liettuan SNT:n kansallispuisto*. 

Maan koillisosassa sijaitseva kansallispuisto kattaa osan Aukštaitijan eli Ylä-Liettuan metsä- ja järvialueesta. Kansallispuistossa on myös kulttuurinähtävyyksiä, esimerkiksi kuusi vanhaa myllyä, joista tunnetuin sijaitsee Ginučiain kylässä. Alueen suurin järvi on 8,29 neliökilometrin laajuinen Kretuonas. Alueella on myös Liettuan syvin järvi Tauragnas, joka on 60,5 metriä syvä. Eräs alueen järvistä on Baluošasjärvi, jonka keskellä on suuri saari, jonka keskellä on järvi, jonka keskellä on pieni saari. Puiston alueella on myös jokia ja puroja, jotka muodostavat vesistöverkoston. Yksi joki on nimeltään Žeimane, joka virtaa puiston aluella 22 kilometriä. Puiston alueella esiintyy merikotkia ja haikaroita. Alueella on 300-1100-luvuilta peräisin oleva vanha hautausmaa.

## Lähteet

## Aiheesta muualla

* Liettuan suojelualueiden yhdistyksen sivut  (parkai.lt)
* Lyhyesti Liettuan kansallispuistoista   (visitlithuania.net)
Greatest Hits 87–97

__NOTOC__
**Greatest Hits 87–97** on Kylie Minoguen kokoelma-albumi, joka julkaistiin vuonna 2003. Se sisältää kappaleita albumeilta *[[Kylie (albumi)|Kylie]]* (1988), *[[Enjoy Yourself]]* (1989), *[[Rhythm of Love]]* (1990), *[[Let's Get to It]]* (1991), *[[Greatest Hits (Kylie Minogue)|Greatest Hits]]* (1992), *[[Kylie Minogue (albumi)|Kylie Minogue]]* (1994) ja *[[Impossible Princess]]* (1997).

## Kappaleet

### CD 1
#I Should Be So Lucky
#The Loco-Motion (7" Mix)
#Hand on Your Heart
#Got to Be Certain
#Better the Devil You Know
#Wouldn’t Change a Thing
#Celebration
#Never Too Late
#What Do I Have to Do (7" Remix)
#Je Ne Sais Pas Pourquoi
#Where in The World?
#Step Back in Time
#Especially for You (feat. Jason Donovan)
#Say the Word – I'll Be There
#Shocked (DNA Mix)
#Word Is Out
#Made in Heaven
#What Kind of Fool (Heard All That Before)
#Give Me Just a Little More Time
#Finer Feelings
#If You Were with Me Now (feat. Keith Washington)
#Tears on My Pillow

### CD 2
#Confide in Me
#Put Yourself in My Place
#Did It Again
#Breathe
#Hand on Your Heart (W.I.P. 2002 Mix)
#I Should Be So Lucky (Extended Mix)
#The Loco-Motion (OZ Tour Mix)
#Wouldn’t Change a Thing (The Espagna Mix)
#Step Back in Time (Harding/Curnow Remix)
#Shocked (Harding/Curnow Mix)
#Better the Devil You Know (Movers & Shakers Alternative 12" Mix)
#What Do I Have to Do? (Movers & Shakers 12" Mix)

## Aiheesta muualla
*Kylie Minoguen virallinen sivusto
Luontotalo Arkki

**Luontotalo Arkki** on Porissa sijaitseva luonnontieteellinen museo. Se perustettiin vuonna 2000 Satakunnan Museon luonnontieteelliseksi osastoksi.

## Rakennus
Luontotalo Arkki sijaitsee aivan Porin keskustassa Pohjoispuiston varrella olevassa entisessä Porin kaupungin puhelinlaitoksen talossa, joka on valmistunut vuonna 1928. Arkkitehti Birger Federleyn suunnittelemaan rakennukseen valmistui vielä lisäsiipi vuonna 1950. Kaupungin puhelinlaitos siirtyi pois tiloista 1990-luvun alussa ja vuosikymmenen puolivälissä alettiin suunnittelemaan Satakunnan Museon luonnonhistoriallisen osaston perustamista rakennukseen.

Talo remontoitiin perusteellisesti ja 1970-luvulta asti suunnitelmissa ollut hanke toteutui lopulta, kun Luontotalo Arkki avattiin maaliskuussa 2000. Museon perusnäyttely valmistui vanhaan kaapelihalliin, lisäksi rakennettiin muun muassa luentosali.

## Näyttely ja muut tilat
Luontotalo Arkki on erikoistunut esittelemään Satakunnan luontoa ja eläimistöä. Sen kokoelmissa on satoja täytettyjä nisäkkäitä ja lintuja sekä linnunmunia. Lisäksi kokoelmat käsittävät useita tuhansia hyönteisnäytteitä. Niihin kuuluu muun muassa kaksi merkittävää perhoskokoelmaa. Kokoelmista osa on esillä museon perusnäyttelyssä, lisäksi toinen perhoskokoelma on erillisessä perhoshuoneessa. Perhoskokoelmassa on suomalaisten lisäksi myös trooppisia lajeja.

Perusnäyttelyn ohella Luontotalo Arkissa on vaihtuvia näyttelyitä sekä luentosali, jossa luentotilaisuuksien lisäksi esitetään elokuvia. Museon tiloissa on myös kahvila sekä museokauppa. Museon pihamaalla on satakuntalaista kallioperää esittelevä *Kivipiha Jotuni*. Arkin ensimmäinen perusnäyttely käsitteli satakuntalaista kosteikkoluontoa ja oli esillä syyskuuhun 2011 saakka. Uusi perusnäyttely avautui yleisölle toukokuussa 2013.

Luontotalo Arkilla on myös julkaisutoimintaa. Tähän mennessä on ilmestynyt muun muassa Satakunnan historiallisia puistoja ja puutarhoja esittelevä teos.

## Lähteet
*Luontotalo Arkin kotisivut 
*Museot.fi 

### Viitteet
Nesteunssi

**Nesteunssi** (, lyhennettynä fl oz, fl. oz. tai oz. fl.) on brittiläisen yksikköjärjestelmän tilavuuden mittayksikkö. Brittiläisessä järjestelmässä nesteunssi on 1/160 brittiläistä gallonaa eli 1/20 pintiä ja vastaa SI-yksiköissä noin 28,4 millilitraa.  Amerikkalaisessa järjestelmässä nesteunssi on 1/128 amerikkalaista gallonaa eli 1/16 pintiä ja vastaa noin 29,6 millilitraa.
M/S Majesty of the Oceans

**M/S Majesty of the Seas** on Royal Caribbean International -varustamon vuonna 1992 Ranskassa valmistettu risteilyalus. 

## Rakentaminen
Alus tilattiin Chantiers de l'Atlantiquelta St. Nazairesta Ranskasta. Sen köli laskettiin telakkanumerolla B30 ja alus laskettiin vesille 29. elokuuta 1991. Alus luovutettiin 27. maaliskuuta 1992 Norjaan Osloon rekisteröidylle Majesty of the Seas -yhtiölle, joka luovutti aluksen hallinnan Royal Caribbean Cruisesille.

## Käyttöhistoria
Alus kastettiin 26. huhtikuuta 1992 Miamissa ja se asetettiin risteilyliikenteeseen Karibialle. Se liputettiin tammikuussa 2005 Bahamalle kotisatamanaan Nassau.

## Lähteet

## Aiheesta muualla
Pudasjärven lento-onnettomuus

**Pudasjärven lento-onnettomuus** tapahtui 5. helmikuuta 1973, kun Oulu–Kuusamo-reitillä lentänyt Kar-Airin de Havilland Canada DHC-6 Twin Otter -lentokone joutui palaamaan Ouluun toisen moottorin sammuttua vähän ennen Kuusamoon saapumista. Paluumatkalla kone ei kyennyt jäätävissä sääolosuhteissa säilyttämään korkeutta vaan teki pakkolaskun asumattomaan erämaahan Pudasjärven Rengasvaaralla. Koneessa oli 15 matkustajaa sekä miehistönä kaksi ohjaajaa ja mekaanikko. Pakkolaskussa ohjaajat loukkaantuivat lievästi, muita henkilövahinkoja ei tullut.

Pakkolaskun jälkeen koneessa olleet sytyttivät lähellä olleen ladon tuleen ohjatakseen pelastajat paikalle. Ladon polttamisesta ei kuitenkaan ollut hyötyä, koska matala pilvikorkeus esti etsintälennot. Päin vastoin, polttamalla ladon, selviytyneet menettivät ainoan sääsuojansa. Koneen pelastautumisvarusteisiin kuuluvat sukset katkottiin läheiseen ojaan epäpätevän hiihtäjän yrittäessä hakea apua. Tilannetta maassa pahensi se, ettei kukaan miehistöstä johtanut toimintaa. Ruotsista tullut pelastuskopteri löysi lopulta heidät kolmen tunnin kuluttua pakkolaskusta.

Tutkimuslautakunnan raportin mukaan onnettomuuden aiheutti moottorikorjauksen yhteydessä tehty asennusvirhe. Sammuneen moottorin korjaus oli tehty ilman suomalaisten viranomaisten lupaa Bodøssä norjalaisessa korjaamossa, jolla ei ollut norjalaisten viranomaisen hyväksyntää kyseisten moottorityyppien korjaukseen. Onnettomuudessa tuhoutunut kone oli valmistunut 1968 ja Kar-Air oli ostanut sen heinäkuussa 1972. Konetta oli käytetty aluksi malminetsintälentoihin ja talven ajaksi se siirrettiin Oulu–Kuusamo-reitille.

## Lähteet
* 
* 

## Aiheesta muualla
*
Samuel Chydenius

**Samuel Chydenius** (21. helmikuuta 1727 Eurajoki – 11. heinäkuuta 1757 Kokemäki) oli suomalainen luonnontieteilijä, joka toimi muun muassa Turun akatemiaan ensimmäisenä kemian ja mineralogian dosenttina.

## Elämä
Samuel Chydenius syntyi Eurajoen kirkkoherran apulaisena toimineen Jakob Chydeniuksen ja Hedvig Hornaeuksen kahdeksanlapsisen perheen vanhimpana, mutta muutti jo samana vuonna Sotkamoon hänen isänsä saatua paikkakunnalta kappalaisen viran. Chydenius aloitti opinnot Turun Akatemiassa vuonna 1745 ja suoritti maisterin tutkinnon kolme vuotta myöhemmin. Tämän jälkeen hän opiskeli vuodesta 1749 Carl von Linnén, Johan Gottschalk Walleriuksen ja Samuel Klingenstiernan johtamana Uppsalan yliopistossa. Vuonna 1751 Chydenius nimitettiin Ruotsin tiedeakatemian oppijäseneksi. Hän palasi Suomeen 1753, jolloin Chydenius valittiin Turun akatemian kemian ja mineralogian dosentiksi.

Ehdotettuaan Ruotsin tiedeakatemialle Suomen kulkuyhteyksien parantamista, Chydenius sai tehtäväkseen tutkia Pohjanmaan ja Savon vesistöjä. Vuonna 1755 hän johti Kyrönjoen perkausta ja 1756 Chydenius toimi Augustin Ehrensvärdin apulaisena Oulujoen ja Kokemäenjoen koskienperkauksissa. Hän hukkui Kokemäenjoen Niskakoskeen heinäkuussa 1757 ollessaan mittaamassa joen syvyyttä.

Samuel Chydeniuksen veli oli Anders Chydenius.

## Lähteet
*

### Viitteet

## Aiheesta muualla
* Aulis J. Alanen : Samuel Chydenius ja hänen sankarikuolemansa, Kansan kuvalehti, 30.06.1929, nro 26, s. 3, Kansalliskirjaston digitaaliset aineistot
Mätäshärkki

**Mätäshärkki** (*Cerastium regelii*) on kohokkikasvilaji, joka kasvaa pohjoisen arktisella tundralla. Sitä esiintyy muun muassa Huippuvuorilla, Grönlannissa, Alaskassa, Kanadan pohjoisosan saarilla ja Severnaja Zemljalla.

Mätäshärkki on monivuotinen ja kasvaa tiheinä mättäinä tai mattomaisina kasvustoina. Se on kolmesta kuuteen senttimetriä korkea. Lehdet ovat soikeat, melko paksut, heikosti kiiltävät ja laidoilta karvaiset, kooltaan neljästä seitsemään senttimetriä. Kukkien verholehdet ovat kalvolaitaiset, terälehdet 8–11 millimetriä pitkiä ja valkoisia. Laji ei kuki epäsuotuisilla paikoilla. Siementen lisäksi se lisääntyy itusilmuista.

## Lähteet
* Mossberg, Bo & Stenberg, Lennart 2003: Suuri Pohjolan kasvio. (Suom. Vuokko, Seppo & Väre, Henry) Kustannusosakeyhtiö Tammi, Helsinki.
Kokemäen maatalousmuseo

**Kokemäen maatalousmuseo** on Kokemäen Tulkkilassa sijaitseva kotiseutumuseo. Se toimii vuonna 1838 rakennetussa entisessä viljamakasiinissa aivan Kokemäen kirkon kupeessa. 

Museon perusti vuonna 1927 Kokemäen kotiseutuyhdistys. Se oli aluksi entisessä myllyssä, josta museo siirrettiin nykyiselle paikalleen vanhaan pitäjänmakasiiniin vuonna 1936. Maatalousmuseon kokoelmien kartuttaminen oli aloitettu jo ennen sen perustamista. Museon perusnäyttely on edelleen lähes alkuperäisessä asussaan. 

Kokemäen maatalousmuseon näyttelytilat sijaitsevat kolmessa kerroksessa. Ne käsittävät laajan kokoelman eri aikakausien maatalouden työvälineitä. Maatalousesineiden lisäksi museossa on eri alojen käsityöläisten välineitä sekä ase- ja rahakokoelma. Näytteillä on myös paikkakunnalta löydettyjä kivi- ja rautakautisia esineitä. 

Kokemäen maatalousmuseo on avoinna lähinnä kesäaikaan, jolloin paikalla on myös opastus.

## Lähteet
*Museoraitti, Kokemäen maatalousmuseo ja ulkomuseo 
*Nopsa Travels, Kulttuurihistoriaa Satakunnassa 

## Aiheesta muualla
*Kokemäen kaupungin kotisivut
Kokemäen ulkomuseo

**Kokemäen ulkomuseo** sijaitsee noin kilometrin päässä Kokemäen kaupungin keskustasta Kauvatsalle johtavan yhdystie 2470:n varrella. Se koostuu yhteensä 15 rakennuksesta, jotka siirrettiin Kuoppalassa olevalle alueelle vuosina 1962–1963.

Merkittävin rakennus on 1790-luvulla Pälpälän kylään rakennettu Yli-Pälpälän tilan päärakennus. Se on sisustettu 1800-luvun tyyliin ja käsittää pirtin, kaksi kamaria, porstuan sekä pakarin.

Alueella on myös satakuntalaisia aittoja, savusauna sekä sepän paja ja juhlatilaksi rakennettu talo. Erikoisuutena on lisäksi vanha miilunpolttajan taukotupa ja ruotsalaistyylinen aitta, joka on rakennettu Kravin kanavan kaivutöiden aikana 1800-luvun alussa. Aitan rakentajat olivat suomalaista sotaväkeä, mutta ruotsalaisen työnjohdon ohjeiden mukaan tehty aitta on satakuntalaisesta tyylistä poikkeava ruotsalaismallinen. 

## Lähteet
* 
* Kokemäen kaupunki, museot
Toussunlinnan kalliomaalaus

**Toussunlinnan kalliomaalaus** sijaitsee Pohjois-Savossa Rautalammilla Hankaveden etelään ulottuvan 6,5 kilometriä pitkän kapean salmen puolivälissä kohdassa, joka on 8,5 kilometriä Rautalammin kirkolta etelään. Timo Jussila ja Timo Sepänmaa löysivät maalauksen arkeologisen inventoinnin aikana. 

## Muinainen ympäristö
Maalaus sijaitsee 97,5 m merenpinnan yläpuolella. Muinainen Suur-Saimaa laski vetensä ennen eteläisten laskujokien puhkeamista Muinais-Päijänteen vesistöön Hankaveden kautta vuoteen 4400 eaa. saakka. Silloin oli myös Hankaveden pinta nykyistä korkeammalla. Seudun vesistöhistoria tunnetaan niin huonosti, ettei maalauksen ajoittamista korkeuden mukaan ole luotettavaa. 

Timo Jussilan inventointiraportin mukaan karkea arvio maalauksen iälle saadaan hänen käyttämän maankohoamiskaavion perusteella. Sen mukaan maalausta ei voitu maalata Päijänteen vedenpinnan huippuvuosina 5000 eaa. Sen sijaan otollisia hetkiä tarjoutui paljon tätä ennen, jolloin Hankavesi saattoi olla melkein kaksi metriä matalampana tai myöhemmin, kun Hankavesi kuroutuu taas erilleen Päijänteestä 4800 eaa. alkaen. Voidaan siis sanoa, että maalauksen ikä on vielä määrittelemätön.

Kalliomaalaus saattaa liittyä 2,2 kilometriä etelämpänä sijaitseviin kivikautisiin Myhinkosken, Myhinniemen ja Myhinrannan asuinpaikkoihin. Myös Peura- ja Punasaaressa on ollut asutusta.

## Maalaukset
Maalattu kallio erottuu lähistön muista kalliosta, koska siinä on muun muassa sileää kalliopintaa ja se on maalatusta kohdasta ympäröivää kalliota vaaleampaa. Maalauksen yläpuolella on kalliossa lohkeamisen seurauksena syntynyt kolo ja kalliopinnan pohjoispäässä työntyy ulos komea lippa (kuva).

Maalauksen eteläreunalla on selkeä ihmiskuvio. Hahmon alareuna on 77 cm terassin yläpuolella ja 17 cm kalliokolon yläreunasta. Ihmishahmon korkeus on 43–44 cm ja leveys käsien kohdalla 21 cm ja jalkojen kohdalta 15 cm. Ihmishahmon pohjoispuolella on punamaalisuttua, jonka yksityiskohtia ei erotu jäkälän alta.

Ihmishahmo levittää käsiään alaspäin kyynärpäät sivuille nostettuina. Jalat aukeavat haaralleen ja ovat polvista taitettuina. Vaikka maalaus on katkelmallinen, on vaikutelma "tanssiva" (kuva).

## Katso myös
Seuraavat maalaukset ovat samalta alueelta tämän maalauksen kanssa:
* Saraakallion kalliomaalaukset
* Uittovuoren kalliomaalaus
* Hakavuoren kalliomaalaus
* Ison Kuhajärven kalliomaalaus

## Lähteet
* 
* 
* 
* Muinaistaideyhdistys: Toussunlinna 
* 

### Viitteet

## Aiheesta muualla
* Toussunlinna Retkipaikka.fi
* 
* Luukkainen, Ismo: Suomen kalliomaalauksia, valokuvia
Kuolanrikko

**Kuolanrikko** (*Saxifraga hieraciifolia*, syn. *Micranthes hieraciifolia*) on monivuotinen rikkokasvi. Sitä jota tavataan tundra- ja alpiinisilta vyöhykkeitä sirkumpolaarisesti pohjoisella pallonpuoliskolla.

## Varsi ja lehdet
Kuolanrikko kasvaa 10–30 senttimetriä korkeaksi. Lehdet kasvavat tyviruusukkeena. Varsi on lehdetön, pystykasvuinen, tiheään nystykarvainen ja usein punertava. Tyviruusukkeen lehdet ovat 3–7 senttimetriä  muodoltaan pitkät, puikeat, paksut, alta karvaiset ja laidoilta ehyet tai harvaan hampaiset. Lehtien ruoti on lyhyt ja leveä.

## Kukat ja hedelmä
Kuolanrikon kukat ovat lähes perättömät ja kukinto lähes tähkämäinen. Verholehdet ovat kaksi millimetriä pitkät. Terälehdet ovat samanpituiset mutta kapeammat, väriltään vihreät tai purppuranpunaiset. Hedelmä on pysty, tummanruskea ja monisiemeninen kota.

## Kasvupaikat ja levinneisyys
Kuolanrikko on kalkinsuosija, jota tavataan kosteilla paikoilla sammalikoissa. Usein purojen varsilla ja painanteissa, jotka peittyvät talvella lumen alle.

Kuolanrikko on arktis-alpiininen laji, jota tavataan sirkumpolaarisesti pohjoisella pallonpuoliskolla. Euroopan ja Aasian pohjoisosien lisäksi Huippuvuorilla ja Itä-Grönlannissa, Pohjois-Amerikassa Alaskassa, Yukonissa, Nunavutin saarilla, Kanadan Arktisessa saaristossa melko harvinaisena. Pohjoisin havainto lajista on Ellesmerensaarelta 80°53'N.

## Kuvia

Tiedosto:Saxifraga hieracifolia IMG 4305 stivsildre endalen.JPG|Kuolanrikko sivusta, Huippuvuoret (2012).
Tiedosto:Saxifraga hieracifolia right IMG 5640 stivsildre reinsdyrflya.JPG|Kuolanrikon kukinto ja lehtiä, Huippuvuoret (2012).
Tiedosto:Hawkweed1.jpg|Kuolanrikko sivusta, Huippuvuoret (2012).


## Lähteet
* 

### Viitteet

## Aiheesta muualla
* 
*
Tunturirikko

**Tunturirikko** (*Saxifraga cotyledon*) on monivuotinen kasvilaji rikkojen suvussa. Sitä esiintyy laajasti Norjassa, lisäksi suppeilla alueilla Pohjois-Ruotsissa, Islannissa, Alpeilla ja Pyrenneillä.

Tunturirikko on rikkolajiksi isokokoinen, 15:stä 50:een senttimetriä korkeaksi kasvava. Lehdet kasvavat monivuotisina matalina ruusukkeina. Lehdet ovat kolmesta kahdeksaan senttimetriä pitkiä, kärkipuolelta vähän leveneviä, laidoilta hienosahaisia ja valkoisia. Ruusukkeen keskeltä kasvava varsi on runsaasti haarova ja runsaskukkainen. Jokaisessa varren haarassa on kahdesta kymmeneen kukkaa. Kukissa on pieni nystykarvainen verhiö ja valkoiset kuudesta kymmeneen millimetriä pitkät terälehdet. Hedelmä on monisiemeninen kota.

Tunturirikko voi risteytyä hopearikon (*Saxifraga paniculata*) kanssa.

## Lähteet
* Mossberg, Bo & Stenberg, Lennart 2003: Suuri Pohjolan kasvio. (Suom. Vuokko, Seppo & Väre, Henry) Kustannusosakeyhtiö Tammi, Helsinki.

## Aiheesta muualla
* Suomen Lajitietokeskus: Tunturirikko – ''Saxifraga cotyledon''
Pusa

**Pusa** voi tarkoittaa seuraavia asioita:

## Suomalainen sukunimi
* Anna-Kaisa Pusa (s. 1963), Kurikan kaupunginjohtaja
* Antti Pusa (s. 1988), jääkiekkoilija
* Eeno Pusa (1888–1975), SDP:n, myöhemmin TPSL:n kansanedustaja
* Eino Pusa (1903–1993), kauppias, yrittäjä ja yritysjohtaja, kauppaneuvos
* Heikki Pusa (s. 1954), urheiluvalmentaja ja suunnistaja
* Jalmari Pusa (1895–1957), Kokoomuksen kansanedustaja
* Juha Pusa (s. 1958), lehtori ja perhokalastuksesta kirjoittava tietokirjailija
* Juhani Pusa (1948–2009), kirjailija, Timo Pusan veli
* Leo Pusa (s. 1947), keihäänheittäjä ja valmentaja
* Tiina Pusa, kuvataidekasvatuksen professori
* Timo Pusa (1951–1996), kirjailija
* Unto Pusa (1913–1973), taidemaalari ja professori
* Ville Pusa (s. 1971), muusikko.

## Muut merkitykset
**[[Pusa (suku)|Pusa]]*, hylkeiden suku.
Kuolan supersyvä porausreikä

**Kuolan supersyvä porausreikä** (joka tunnetaan myös nimellä **SG-3**) on Nikkelin vieressä, Murmanskin alueella Venäjällä lähellä Suomen rajaa sijaitseva tieteilijöiden tekemä porausreikä. Reiän poraukset aloitettiin 24. toukokuuta 1970 ja lopetettiin virallisesti vuonna 1992. SG-3 on 12&nbsp;262 metriä syvä. Tiedemiehet löysivät reiän pohjalta 2,7 miljardia vuotta vanhoja kiviä. Projektin tarkoituksena oli porautua 15 kilometrin syvyyteen, mutta poran terä ei olisi kestänyt kyseisessä syvyydessä vallitsevaa 300 asteen lämpöä. Projekti lopetettiin lopullisesti vuonna 2005, ja vuodesta 2008 lähtien alue on ollut autio. Vasta toukokuussa 2008 onnistuttiin poraamaan pitempi porausreikä al-Šahynin öljykentällä Qatarissa, jossa porattiin 12&nbsp;289 -metrinen öljynporausreikä, joka ei kuitenkaan ulotu yhtä syvälle kuin Kuolan supersyvä reikä. Vuonna 2022 maailman pisin porausreikä oli Abu Dhabin edustalla öljynporauslautalta porattu 50&nbsp;000 jalan (15&nbsp;240&nbsp;m) pituinen porausreikä. 
## Katso myös
* Outokummun syväreikä
* Reikä helvettiin

## Lähteet
Sainio

**Sainio** on suomalainen sukunimi, joka on muun muassa seuraavilla suomalaisilla henkilöillä:

* Aarne Sainio (1893–1968), jääkärieversti ja liikennepäällikkö
* Aina Sainio (1871–1931), murhaaja
* Antti Sainio (s. 2005), aitajuoksija
* Arvo Sainio (1921–1984), poliitikko
* Essi Sainio (s. 1986), jalkapalloilija
* Johan Sainio (1889–1939), kirjailija sekä jääkärivänrikki
* Jussi Sainio (1880–1920), ammattiyhdistysjohtaja ja kansanedustaja
* Kaarlo Sainio (1904–1964), yli-insinööri, ULA-radioverkon kehittäjä
* Kari Sainio (s. 1975), jalkapalloilija
* Kim Sainio (s. 1973), radiotoimittaja ja -juontaja
* Kimmo Sainio (s. 1979), radiojuontaja
* Kirka Sainio (s. 1970), äänisuunnittelija, elokuvasäveltäjä ja muusikko
* Lauri Mikael Sainio, opettaja ja filosofian maisteri
* Mari Sainio (o.s. *Kakko*, s. 1973), juontaja
* Matti Sainio (1914–1987), kasvatustieteilijä, professori
* Mauri Sainio (1927–1994), toimittaja ja rikoskirjailija
* Olli J. Sainio (1926–2000), korkeimman hallinto-oikeuden hallinto-oikeusneuvos
* Paavo Sainio (1899–1982), graafikko ja taidemaalari
* Pentti Sainio (1950–2022), toimittaja ja tietokirjailija
* Pirjo Peltonen-Sainio (s. 1963), Luonnonvarakeskuksen kasvintuotannon tutkimusprofessori
* Rauno Sainio (s. 1983), kirjallisuuden suomentaja
* Samuli Sainio (1971–2019), media-alan yrittäjä ja radiotoimittaja
* Sanna Sainio (s. 1972), jääkiekkoilija
* Venla Sainio (s. 1937), filosofian tohtori, historiantutkija ja lastenkirjailija
* Toivo Sainio (1913–2011), professori
* Viljo Sainio (1888–1933), lakitieteen tohtori ja korkeimman oikeuden oikeusneuvos
* Ville-Veikko Sainio (s. 1970), yleisurheilija.

## Entinen nimi
* Kike Elomaa, Ritva Tuulikki o.s. Sainio, kehonrakentaja, laulaja ja kansanedustaja.
Tuppurainen

**Tuppurainen** on muun muassa seuraavien suomalaisten henkilöiden sukunimi:

* Allan Tuppurainen (1939–1999), laulaja
* Allu Tuppurainen (s. 1951), näyttelijä
* Ensio Tuppurainen (1924–2014), kansantaiteilija, kuvanveistäjä ja taidemaalari
* Jani Tuppurainen (s. 1980), jääkiekkoilija
* Kalle Tuppurainen (1904–1954), hiihtäjä
* Kimmo Tuppurainen (s. 1959), näyttelijä
* Markku Tuppurainen (s. 1957), helluntailainen pastori ja seurakunnanjohtaja
* Osmo Tuppurainen (1920–1983), yritysjohtaja, kauppaneuvos
* Tiina Tuppurainen (s. 1982), kirjailija ja toimittaja
* Timo Tuppurainen (s. 1973), muusikko
* Tytti Tuppurainen (s. 1976), SDP:n kansanedustaja ja ministeri
* Ville Tuppurainen (s. 1988), yhdistetyn urheilija.